cyanic-selkie/wikianc huggingface dataset:
บุคลากรฮอกวอตส์
มิเนอร์ว่า มักกอนนากัล
แม้ว่ามักกอนนากัลจะแสดงให้เห็นว่าเป็นคนที่เข้มงวดในกฎระเบียบอย่างมาก เธอได้แนะนำแฮร์รี่อย่างอ้อมๆหลายครั้งเกี่ยวกับกิจกรรมที่ไม่ใคร่จะตรงกับกฎระเบียบของฮอกวอตส์นัก นอกจากนี้ ภายใต้ลักษณะภายนอกที่ดูจริงจังแล้ว เธอได้แสดงความรู้สึกออกมาเมื่อไม่รู้สึกถึงการถูกจับจ้อง หรือเมื่อมีความรู้สึกท่วมท้น
ในเล่มที่ห้าระบุว่า มักกอนนากัลเป็นสมาชิกของภาคีนกฟีนิกซ์ และเธอได้เตือนแฮร์รี่ว่าไม่ควรไปกระตุ้นโดโลเรส อัมบริดจ์ ที่เป็นเจ้าหน้าที่ของกระทรวงเวทมนตร์ (ซึ่งขณะนั้นต่อต้านดัมเบิลดอร์และแฮร์รี่) มักกอนนากัลเป็นหนึ่งในอาจารย์ฮอกวอตส์ที่แสดงให้เห็นว่าเกลียดอัมบริดจ์ และไม่กลัวเธอ ในช่วงที่อัมบริดจ์ครองตำแหน่งอาจารย์ใหญ่ มักกอนนากัลได้เห็นพีฟส์ ผีโพลเตอร์ไกต์ พยายามที่จะไขโคมไฟให้หล่น และได้แนะนำว่า "ต้องหมุนอีกทางหนึ่ง" นอกจากนี้ เธอยังให้พีฟส์ยืมไม้เท้าของเธอ ในการไล่อัมบริดจ์ออกจากฮอกวอตส์ในท้ายเล่มห้านี้ด้วย
หลังจากการตายของอัลบัส ดัมเบิลดอร์ในแฮร์รี่ พอตเตอร์กับเจ้าชายเลือดผสม เธอดำรงตำแหน่งรักษาการอาจารย์ใหญ่ของฮอกวอตส์ อย่างไรก็ตาม จากคำพูดของตัวละครหลายตัว เชื่อได้ว่าเธอจะดำรงตำแหน่งอาจารย์ใหญ่คนต่อไปของฮอกวอตส์ เช่น แฮกริดได้เรียกมักกอนนากัลว่า"อาจารย์ใหญ่" เกือบจะทันทีหลังจากดัมเบิลดอร์เสียชีวิต
ในเล่มสุดท้ายกระทรวงถูกครอบงำโดยเหล่าผู้เสพความตายและได้มีการแต่งตั้งให้เซเวอรัส สเนปเป็นอาจารย์ใหญ่แทนมักกอนนากัลที่เป็นว่าที่อาจารย์ใหญ่ในเวลานั้น และสเนปเข้ายึดครองฮอกวอตส์ ในวันที่แฮร์รี่บุกฮอกวอตส์มักกอนนากัลถูกพี่น้องแคร์โรว์ถ่มน้ำลายใส่แต่แฮร์รี่ก็ออกมาช่วยแก้แค้น ทำให้พี่น้องแคร์โรว์หมดสภาพ มักกอนนากัลยังเปิดศึกการต่อสู้กับสเนปอย่างดุเดือดจนระเบียงพังพินาศ แต่สเนปหนีไปได้ มักกอนนากัลได้ต่อสู้ในสงครามฮอกวอตส์ในการเจอกับโวลเดอมอร์จนเกือบพลาดท่า แต่แฮร์รี่มาช่วยไว้ได้ ภายหลังฮอกวอตส์สงบสุขมักกอนนากัลขึ้นเป็นอาจารย์ใหญ่ของฮอกวอตส์ ภายหลังความดีของสเนปถูกเปิดเผยและสเนปได้รับการยอมรับจากทุกคน และเธอได้พบบันทึกของดัมเบิลดอร์ที่เขียนไว้เกี่ยวกับนิทานของบีเดิลยอดกวี เจ. เค. โรว์ลิ่งจึงนำบันทึกดังกล่าวมาตีพิมพ์เป็นหนังสือในภายหลังเป็นชุดหนังสือชื่อ ห้องสมุดฮอกวอตส์
โพโมนา สเปราต์
โพโมนา สเปราต์ เป็นอาจารย์สอนวิชาสมุนไพรศาสตร์ และอาจารย์ประจำบ้านฮัฟเฟิลพัฟ ปรากฏตัวครั้งแรกในแฮร์รี่ พอตเตอร์กับศิลาอาถรรพ์ ในฉากที่เธอสอนวิชาสมุนไพรศาสตร์ให้กับแฮร์รี่ พอตเตอร์และเพื่อนๆ ที่เรือนกระจก ในภาคแรกเธอเป็นคนปลูกต้นกับดักมารเพื่อป้องกันศิลาอาถรรพ์ ในภาคที่สองเธอได้สอนแฮร์รี่ให้รู้จักกับต้นแมนเดรก และได้ร่วมกับมาดามพ็อมฟรีย์ทำน้ำแมนเดรกเพื่อรักษาคนที่ถูกสาปให้เป็นหินได้สำเร็จ ในภาคที่สามเธอก็มีความกังวลเกี่ยวกับการที่ซิเรียส แบล็คแหกคุกอัซคาบันออกมา และเป็นอาจารย์ที่เป็นห่วงแฮร์รี่และนักเรียนอื่นๆมากเช่นกัน ในภาคที่สี่ฮอกวอตส์ได้รับเลือกให้เป็นสถานที่จัดการประลองเวทไตรภาคี เธอก็เป็นหนึ่งในอาจารย์ที่มีความกังวลในเรื่องที่แฮร์รี่ได้รับเลือกให้เป็นตัวแทนในการประลองเวทไตรภาคีคนที่สี่ ทั้งๆที่อายุยังไม่ถึงเกณฑ์ ในภาคที่ห้าโดโลเรส อัมบริดจ์เป็นอาจารย์วิชาการป้องกันตัวจากศาสตร์มืดและเจ้าพนักงานสอบสวนใหญ่ สเปราต์ก็เป็นอาจารย์คนหนึ่งที่ต่อต้านอัมบริดจ์ ในภาคที่หกสเปราต์ไม่ค่อยมีบทบาท มีเพียงตอนงานศพดัมเบิลดอร์ ในภาคสุดท้ายเธอได้ร่วมรบในสงครามฮอกวอตส์ จนได้รับชัยชนะ เธอเกษียณจากฮอกวอตส์เมื่อปี 2017 และเนวิลล์ ลองบัตท่อมเป็นอาจารย์วิชาสมุนไพรศาสตร์ต่อจากเธอ
ฟิเลียส ฟลิตวิก
ฟิเลียส ฟลิตวิก (Filius Flitwig) เป็นตัวละครในหนังสือวรรณกรรมเยาวชนชุดแฮร์รี่ พอตเตอร์ ของ เจ. เค. โรว์ลิ่ง ในตอนเริ่มเรื่อง ฟลิตวิกเป็นอาจารย์สอนวิชาคาถา และอาจารย์ประจำบ้านเรเวนคลอ ปรากฏตัวในภาคแรกตอนที่แฮร์รี่เข้าเรียนวิชาคาถา เขาได้สอนให้แฮร์รี่และเพื่อนๆ ใช้คาถา"วิงการ์เดียม เลวิโอซ่า" และเป็นคนเสกให้กุญแจบินได้เพื่อป้องกันศิลาอาถรรพ์ ในภาคที่สองฟลิตวิกมีอาการวิตกกับการเปิดออกของห้องแห่งความลับถึงขนาดส่งนักเรียนบ้านเรเวนคลอกลับบ้าน ในภาคสามและสี่ฟลิตวิกเป็นวาทยากรวงประสานเสียง ในภาคที่ห้าฟลิตวิกเป็นอาจารย์ที่ต่อต้านอัมบริดจ์แต่ไม่เปิดเผยเพราะกลัวโดนไล่ออกเหมือนทรีลอว์นี่ ในภาคสุดท้ายฟลิตวิกร่วมต่อสู้ในสงครามฮอกวอตส์จนชนะ
ในภาพยนตร์สองภาคแรกฟลิตวิกจะดูแก่มาก แต่ในภาคที่สามถึงเจ็ดจะดูหนุ่มขึ้นเนื่องจากว่า ผู้กำกับเห็นว่าฟลิตวิกดูแก่เกินเพื่อนรุ่นเดียวกับเขาคือมักกอนนากัลและสเปราต์ ตั้งแต่ภาคที่สามจึงปรับให้เขาดูหนุ่มขึ้น
ฮอเรซ ซลักฮอร์น
ฮอเรซ ซลักฮอร์น เป็นอาจารย์สอนวิชาปรุงยาในนิยายเรื่องแฮร์รี่ พอตเตอร์ ปรากฏตัวครั้งแรกในภาคที่6 เขาได้มาสอนวิชาปรุงยาแทนสเนป ในอดีตเขาเคยเป็นอาจารย์สอนวิชาปรุงยามาก่อนแต่ภายหลังเขาเกษียณจากการสอนวิชานี้และดัมเบิลดอร์และแฮร์รี่ได้เชิญตัวเขามาสอนที่ฮอกวอตส์อีกครั้ง การสอนของซลักฮอร์นเป็นที่ชอบของแฮร์รี่เพราะเนื่องจากแฮร์รี่ได้ตำราวิชาปรุงยาของเจ้าชายเลือดผสมคอยช่วย ทำให้เขาเป็นที่หนึ่งในชั้นเรียนปรุงยา แต่แฮร์รี่มีเรื่องที่ต้องถามซลักฮอร์นในเรื่องฮอร์ครักซ์เพื่อทำลายมันแต่ซลักฮอร์นไม่ยอมบอก ภายหลังแฮร์รี่สามารถรู้ความจริงเรื่องฮอร์ครักซ์และพบว่าในอดีตซลักฮอร์นเคยแนะนำเรื่องเลวร้ายอย่างที่สุดให้กับโวลเดอมอร์ นั่นคือวิธีการทำฮอร์ครักซ์ สิ่งนี้ทำให้พวกพ่อมดไม่สามารถฆ่าโวลเดอมอร์ได้ ภายหลังที่ดัมเบิลดอร์ตายซลักฮอร์นได้เป็นหัวหน้าบ้านสลิธีริน ในภาค7ซลักฮอร์นยังเข้าร่วมในการต่อสู้ในสงครามฮอกวอตส์และได้ต่อสู้กับโวลเดอมอร์จนเกือบพลาดท่าแต่แฮร์รี่มาช่วยไว้ และแฮร์รี่สามารถฆ่าโวลเดอมอร์ได้ ฮอกวอตส์จึงสงบสุขเรื่อยมา
ควิรินัส ควีเรลล์
ควิรินัส ควีเรลล์ ปรากฏตัวครั้งแรกระหว่างที่แฮร์รี่ พอตเตอร์หาซื้ออุปกรณ์การเรียนอยู่เขาเป็นคนพูดติดอ่างมากเขามาเป็นอาจารย์สอนวิชาป้องกันตัวจากศาสตร์มืดและลอร์ดโวลเดอมอร์ใช้ร่างของควีเรลล์ในการชิงเอาศิลาอาถรรพ์
ครีเรลล์เป็นคนที่ปล่อยโทรลล์ซึ่งเฝ้าศิลามาอาละวาด เพื่อตนจะได้ไปขโมยมันมา แต่สเนปมาขวางเอาไว้ จึงหลบหนีไปได้ แต่สเนปก็โดนปุกปุย สุนัขตัวโตสามหัวกัดที่ขา ทำให้แฮร์รี่คิดว่าสเนปพยายามจะขโมยศิลา ในการแข่งขันควิดดิชนัดแรก เขาพยายามสาปให้แฮร์รี่ตกจากไม้กวาด ด้วยการเพ่งมอง แต่สเนปพึมพำคาถาขัดขวางเอาไว้ แต่แฮร์รี่ก็คิดว่าสเนปเป็นคนสาปเพราะควีเรลล์ไม่แสดงอาการอะไรออกมา สเนปจับควีเรลล์ได้อยู่หลายครั้ง ครั้งที่อยู่ในป่าแฮร์รี่ได้เห็นด้วย เขาจึงคิดว่าสเนปพยายามขู่ขวัญควีเรลล์
ในห้องสุดท้ายของการป้องกันศิลา แฮร์รี่พบควีเรลล์ยืนอยู่หน้ากระจกเงาแห่งเอริเซด ควีเรลล์ถอดผ้าโพกหัวออกให้เห็นศีรษะของโวลเดอมอร์ข้างหลัง และพยายามชิงศิลามาจากแฮร์รี่ ควีเรลล์ตายเนื่องจากถูกตัวแฮร์รี่ซึ่งมีเลือดอันเปี่ยมไปด้วยความรักของลีลี่แม่ของแฮร์รี่ ซึ่งทำให้โวลเดอมอร์ถูกตัวแฮร์รี่ไม่ได้ ทำให้ร่างกายของควีเรลล์สลายกลายเป็นทราย ส่วนโวลเดอร์มอร์หลบหนีไปได้
กิลเดอรอย ล็อกฮาร์ต
ล็อกฮาร์ตปรากฏตัวครั้งแรกที่ร้านตัวบรรจงและหยดหมึก เพื่อขายหนังสือเขาพบแฮร์รี่ที่นั่นพร้อมๆกับครอบครัววีสลีย์และเฮอร์ไมโอนี่ เกรนเจอร์ชื่อเสียงของเขาโด่งดังมาก ที่ฮอกวอตส์เขามาเป็นอาจารย์วิชาป้องกันตัวจากศาสตร์มืดซึ่งเขาอารมณ์ดีตลอดเวลา เขาเป็นคนเปิดชมรมการต่อสู่ตัวต่อตัวเพื่อฝึกใหนักเรียนป้องกันภัยจากห้องแห่งความลับ
ในตอนท้ายของ แฮร์รี่ พอตเตอร์กับห้องแห่งความลับแฮร์รี่และรอนได้รู้ว่าชื่อเสียงของ ล็อกฮาร์ต ทั้งหมดเกิดจากการที่ ล็อกฮาร์ต แย่งลบความทรงจำของผู้ที่ทำความดี และแย่งเอาความดีความชอบมาเป็นของตน แต่เนื่องจากเขาคุยโวว่าพบห้องแห่งความลับและสามารถจัดการผู้บงการได้ ทำให้เขาถูกส่งให้ไปจัดการสัตว์ร้ายในห้องแห่งความลับและถูกมอบหมายให้ช่วยจินนี่น้องสาวของรอน เนื่องจากความกลัวล็อกฮาร์ตกะจะลบความทรงจำของแฮร์รี่และรอนที่พาล็อกฮาร์ตมาและแสร้งว่าทุกคนถูกสัตว์ร้ายฆ่าตายแล้ว และเขาคิดที่จะลบความทรงจำของแฮร์รี่ที่มาด้วยแต่ไม่ได้ผลเพราะคาถาสะท้อนกลับเนื่องจากเขาใช้ไม้กายสิทธิ์ของรอนและไม้ของรอนนั้นหักอยู่ ทำให้ล็อกฮาร์ตความจำเสื่อมไปและถูกไปบำบัดที่โรงพยาบาลเซนต์มังโก
ซีบิลล์ ทรีลอว์นีย์
ซีบิลล์ แพทริกเชีย ทรีลอว์นีย์ เป็นอาจารย์สอนวิชาพยากรณ์ศาสตร์ ประจำโรงเรียนพ่อมดแม่มดและเวทมนตร์ศาสตร์ ฮอกวอร์ต เธอเป็นผู้ได้ทำนายคำพยากรณ์เกี่ยวกับแฮร์รี่ พอตเตอร์และลอร์ดโวลเดอมอร์ เจ้าแห่งศาสตร์มืด ว่าบุคคลที่เกิดวันที่ 31 กรกฎาคม (แฮร์รี่ พอตเตอร์และเนวิลล์ ลองบัตท่อม)จะเป็นผู้ล้มโวลเดอมอร์ได้ ในปีที่ 3 ของแฮร์รี่ พอตเตอร์ เธอได้ทำนายถึงการหนีไปของหางหนอนได้อย่างถูกต้อง ต่อมาในปี 5 เธอก็เกือบโดนไล่ออกโดย โดโรเรจ อัมบริดจ์ และให้เซ็นทอร์ชื่อ ฟีเรนซี เป็นผู้สอนแทน เธอเป็นผู้ที่ถูก เซลฟิลร์ ซารูมาน ทำนายเอาไว้ว่าจะได้เป็นร่างพยากรณ์ต่อจากเขา อย่างไรก็ตามคำทำนายของทรีลอว์นีย์มักจะผิดอยู่บ่อยครั้ง แต่เธอก็มีความสามารถในการทำนายซ่อนอยู่อย่างไม่รู้ตัว โดยเมื่อใดก็ตามที่เธอทำนายแบบไม่รู้สึกตัว คำทำนายนั้นมักจะแม่นยำเสมอ ซึ่งรวมถึงคำทำนายเกี่ยวกับผู้ที่จะพิชิตลอร์ดโวลเดอมอร์ในลูกแก้วพยากรณ์ในกองปริศนาด้วย
อาร์กัส ฟิลช์
อาร์กัส ฟิลช์ เป็นภารโรงประจำโรงเรียนฮอกวอตส์ เขาเกลียดนักเรียนที่มาเรียนฮอกวอตส์ทุกคน เหตุคือเขาเป็นสควิบ หรือบุคคลที่เกิดจากพ่อมดแม่มดแต่ไม่มีอำนาจเวทมนตร์ใด ๆ เลย ในภาค 2 แฮรรี่แอบเห็นจดหมายควิกสเปลล์ ซึ่งเป็นบทเรียนเวทมนตร์ทางจดหมาย ที่ฟิลช์พยายามเรียน แฮร์รี่จึงถามรอน รอนจึงให้คำตอบว่าเป็นสควิบ ซึ่งรอนสันนิษฐานว่าเป็นสาเหตุทำให้ฟิลช์เกลียดพวกนักเรียน ฟิลช์มีสัตว์เลี้ยงเป็นแมวชื่อ คุณนายนอริส เขามีความสุขและพอใจที่ได้เห็นนักเรียนถูกทำโทษ เมื่อก่อนนักเรียนแหกกฎโรงเรียนจะเป็นการลงโทษแบบโหดร้ายทารุณ ฟิลช์ จึงมักขอร้องอาจารย์ใหญ่บ่อย ๆ ในเรื่องการเพิ่มโทษให้นักเรียน และสิ่งที่เขาเกลียดที่สุดก็คือ พีฟส์ ผีโพลเทอร์ไกสท์ที่คอยก่อกวนเขาอยู่ตลอด
ผู้ก่อตั้งฮอกวอตส์
ก็อดดริก กริฟฟินดอร์, เฮลก้า ฮัฟเฟิลพัฟ, โรวีน่า เรเวนคลอ และซัลลาซาร์ สลิธีริน ผู้ก่อตั้งเป็นครูรุ่นแรกของฮอกวอตส์ และบ้านฮอกวอตส์แต่ละหลังตั้งชื่อตามหนึ่งในผู้ก่อตั้ง
ก็อดดริก กริฟฟินดอร์
ก็อดดริก กริฟฟินดอร์มาจากทุ่งกว้าง ซึ่งปัจจุบันรู้จักกันในนาม ก็อดดริกส์เฮลโล่ หมู่บ้านขนาดเล็กในเขตตะวันตกเฉียงใต้ของอังกฤษ กล่าวกันว่า กริฟฟินดอร์ยกย่องความกล้าหาญ ความมุ่งมั่น และความแข็งแกร่งของใจเหนือคุณสมบัติอื่นทั้งหมด เขายังเป็นผู้ที่ยินยอมให้ผู้ที่เกิดจากมักเกิ้ลเข้าเรียนมากที่สุด เดิมเขาเป็นเพื่อนสนิทของซัลลาซาร์ สลิธีริน แต่เมื่อกาลผ่านไป มิตรภาพของพวกเขาเสื่อมลง "ก็อดดริก กริฟฟินดอร์เป็นนักดวลที่ประสบความสำเร็จที่สุดในสมัยของเขา เป็นนักสู้ผู้รู้แจ้งต่อการเลือกปฏิบัติกับมักเกิ้ล และเป็นเจ้าของหมวกคัดสรรคนแรก"
วัตถุวิเศษของเขาที่รู้จัก คือ ดาบประดับด้วยทับทิมที่ก็อบลินประดิษฐ์ขึ้น (ก็อบลินอ้างว่า ก็อดดริกขโมยมาจากพวกมัน แต่ความคิดความเป็นเจ้าของของก็อบลินแตกต่างจากมุมมองของมนุษย์) และหมวกคัดสรร วัตถุสองอย่างนี้มีพันธะเฉพาะ เมื่อใดที่ "กริฟฟินดอร์ที่แท้จริง" ต้องการ ดาบจะปรากฏให้ดึงออกมาจากหมวก ดาบของก็อดดริกทำจากโลหะเงินก็อบลิน จึงไม่เคยต้องทำความสะอาดและซึมซับเฉพาะสิ่งที่จะทำให้มันเข้มแข็งขึ้น เมื่อแฮร์รี่ฆ่าบาซิลิสก์ด้วยดาบนี้ในห้องแห่งความลับ มันจึงดูดซับพิษบาซิลิสก์ ทำให้เป็นอุปกรณ์ที่สามารถทำลายฮอร์ครักซ์ของโวลเดอมอร์ได้ ดัมเบิลดอร์ใช้ดาบทำลายแหวนของก๊อนท์ รอน วีสลีย์ใช้ดาบฟันล็อกเก็ตของสลิธีริน และเนวิลล์ ลองบัตท่อมใช้ดาบฆ่านากินี
เฮลก้า ฮัฟเฟิลพัฟ
เฮลก้า ฮัฟเฟิลพัฟมาจากหุบเขากว้างใหญ่ เธอเชิดชูความภักดี ความซื่อสัตย์ และการอุทิศ ในถ้วยอัคนี กล่าวว่า "สำหรับผู้รู้มานะและมุ่งมั่นก็คู่ควรกับบ้านฮัฟเฟิลพัฟได้" แต่ในเล่มอื่นกล่าวว่า เธอรับนักเรียน "ทุกคนที่เหลือ" หลังเพื่อนร่วมงานของเธอคัดสรรแล้ว เธอเป็นมิตรที่ดีของโรวีน่า เรเวนคลอ มิตรภาพของทั้งสองใช้เน้นมิตรภาพที่ล้มเหลวระหว่างก็อดดริก กริฟฟินดอร์และซัลลาซาร์ สลิธีริน
"ฮัฟเฟิลพัฟมีชื่อเสียงเป็นพิเศษสำหรับความชำนาญในคาถาเกี่ยวกับอาหาร ตำราอาหารจำนวนมากที่เสิร์ฟที่งานเลี้ยงฮอกวอตส์ มีที่มาจากฮัฟเฟิลพัฟ" การ์ดพ่อมดของเธอ ที่วาดโดยโรว์ลิง อธิบายว่าเธอ "ดึงคนจากวิถีชีวิตต่าง ๆ มารวมกันช่วยสร้างฮอกวอตส์" และเป็น "ที่รักสำหรับวิถีอันมีเสน่ห์ของเธอ" ตามการสัมภาษณ์ระหว่างโรว์ลิงกับเจ้าหน้าที่จาก เดอะลีกกีเคาดรอน ฮัฟเฟิลพัฟเป็นผู้นำเอลฟ์ประจำบ้านมายังฮอกวอตส์ ที่ซึ่งเธอเสนอที่ลี้ภัยให้ ทั้งการ์ดพ่อมดที่มีชื่อเสียงและภาพประกอบในเว็บไซต์ของโรว์ลิงพรรณนาว่าเธอเป็นหญิงท้วมและผมสีแดง ซึ่งบังเอิญที่ลักษณะทั้งสองนี้ปกติใช้อธิบายมอลลี่ วีสลีย์ วัตถุวิเศษหนึ่งของฮัฟเฟิลพัฟ คือ ถ้วยทองเล็ก ๆ ประดับด้วยสัญลักษณ์ตัวแบดเจอร์ของเธอ ถูกส่งมายังผู้สืบเชื้อสายห่าง ๆ ของเธอ เฮปซิบาห์ สมิธ ถ้วยนี้ถูกทอม ริดเดิ้ลขโมยไปและเปลี่ยนให้เป็นฮอร์ครักซ์
ซัลลาซาร์ สลิธีริน
ซัลลาซาร์ สลิธีริน (Salazar Slytherin) เป็นหนึ่งในสี่ของผู้ก่อตั้งโรงเรียนคาถาพ่อมดแม่มดและเวทมนตร์ศาสตร์ฮอกวอตส์ มีความสามารถในพูดภาษาพาร์เซลได้ สัญลักษณ์ของบ้านสลิธีรินคือ งู และเป็นบรรพบุรุษของลอร์ดโวลเดอมอร์ สลิธีรินขึ้นชื่อในเรื่องความทะเยอทะยานและความฉลาดแกมโกงหรือพูดอีกนัยหนึ่งคือการพยายามไปสู่ความสำเร็จและเป้าหมายโดยใช้สติปัญญาอย่างเฉียบแหลม ฉะนั้นสลิธีรินจึงคัดเลือกนักเรียนที่มีความฉลาดหลักแหลมพร้อมกับต้องมีปฏิภาณไหวพริบอีกด้วย แท้จริงแล้วสลิธีรินและกริฟฟินดอร์นั้นมีความเป็นผู้นำและความกล้าหาญเหมือนกัน หากแต่สลิธีรินเลือกที่จะใช้ทั้งสองสิ่งนี้ก็ต่อเมื่อประเมินสถานการณ์ดูแล้วว่ามีโอกาสจะทำได้สำเร็จหรือมีแววว่าจะได้ชัยชนะมากน้อยแค่ไหน ซึ่งต่างจากกริฟฟินดอร์ที่พร้อมจะลุยทุกสถานการณ์โดยไม่สนใจแม้จะต้องเสี่ยงอันตรายมากแค่ไหนก็ตา สลิธีรินเริ่มมีความเชื่อส่วนตัวเกี่ยวกับการไม่ยินดีต้อนรับพ่อมดแม่มดที่เกิดจากมักเกิ้ล เนื่องจากช่วงเวลาที่สลิธีรินมีชีวิตอยู่มีการไล่ล่าพ่อมดแม่มดกันอย่างกว้างขวางในแถบยุโรป ทำให้สลิธีรินมองว่าพวกมักเกิ้ลเป็นพวกจอมโกหก หลอกลวง และไว้ใจไม่ได้ เขาได้เสนอแนวความคิดนี้ให้กับผู้ก่อตั้งอีกสามคนพร้อมทั้งเสนอว่า การเรียนเวนมตร์ควรสงวนไว้ในกลุ่มของพ่อมดแม่มดสายเลือดบริสุทธิ์เท่านั้น แต่ทั้งสามคนไม่เห็นด้วยและปฏิเสธอย่างสิ้นเชิง ฉะนั้นอีกคุณสมบัติหนึ่งของนักเรียนที่สลิธีรินต้องการคือเด็กที่มาจากตระกูลพ่อมดแม่มดเลือดบริสุทธิ์เท่านั้น แต่ในปัจจุบันนักเรียนที่ถูกคัดเลือกเข้าไปในบ้านสลิธีรินเพราะเหตุผลทางสายเลือดก็มีน้อยมาก โดยมากจะยึดหลักว่านักเรียนคนใดมีความคิดแบบสลิธีรินเสียมากกว่า (เป็นผู้นำเมื่อประเมินสถานการณ์แล้วว่ามีโอกาสจะชนะ) ทำให้นักเรียนสลิธีรินมักจะถูกมองว่าฉลาดแกมโกงอยู่บ่อยๆ
เมื่อสลิธีรินชักจูงให้ผู้ก่อตั้งทั้งสามให้คล้อยตามความคิดของตนเองไม่ได้ อีกทั้งยังเกิดการทะเลาะกันอย่างรุนแรงจนถึงขั้นแตกหักระหว่างเขาและกริฟฟินดอร์ สลิธีรินจึงวางแผนที่จะทิ้งโรงเรียนไป แต่ก่อนจะจากไปสลิธีรินได้แอบสร้างห้องลับห้องหนึ่งซ่อนไว้ภายในปราสาท ที่รู้จักกันว่า “ห้องแห่งความลับ” โดยเขาเลี้ยงบาซิลิกส์ไว้หนึ่งตัวภายในห้องนั้นเพื่อรอวันที่ทายาทของเขาจะกลับมาที่โรงเรียนและปล่อยมันออกมาจัดการพวกลูกมักเกิ้ลให้หมดสิ้นไปจากโรงเรียน เมื่อสร้างห้องแห่งความลับเสร็จแล้วสลิธีรินจึงทิ้งโรงเรียนไป
Polygordiidae
Polygordiidae เป็นวงศ์ของโพลีคีทาที่อยู่ในชั้นวงศ์ Polychaeta ไม่ทราบอันดับ
สกุลในวงศ์นี้ ได้แก่:
จังหวัดดาเวาเดลซูร์
จังหวัดดาเวาเดลซูร์ (เซบัวโน: Habagatang Dabaw) เป็นจังหวัดในเขตดาเบา ประเทศฟิลิปปินส์ มีเมืองศูนย์กลางและเมืองใหญ่สุดคือดีโกส มีอาณาเขตติดกับนครอิสระดาเบาทางทิศเหนือ ติดกับจังหวัดคันลูรังดาเบาทางทิศใต้ ติดกับจังหวัดโคตาบาโต‎ ซุลตันคูดารัต ตีโมกโคตาบาโต และซารังกานีทางทิศตะวันตก ส่วนทางทิศตะวันออกติดกับอ่าวดาเบา
ภูมิประเทศของจังหวัดประกอบด้วยหาดทราย เกาะ ทุ่งเกษตรกรรม ภูเขา หุบเขา ป่า และแม่น้ำลำธาร โดยภูเขาที่สูงที่สุดในจังหวัดคือภูเขาอาโป ซึ่งสูง 2,954 เมตรจากระดับน้ำทะเล
อเมนโฮเทป (พระราชโอรสในอเมนโฮเทปที่สอง)
อเมนโฮเทป เป็นเจ้าชายแห่งอียิปต์โบราณในช่วงราชวงศ์ที่สิบแปด ซึ่งเป็นพระราชโอรสและ อาจจะเป็นองค์รัชทายาทของฟาโรห์อเมนโฮเทปที่สอง
พระองค์เป็นนักบวชของเทพพทาห์ และได้รับการกล่าวถึงในปาปิรัส (ในพิพิธภัณฑ์บริติช) ภาพสลักหินใกล้มหาสฟิงซ์แสดงให้เห็นว่านักบวชของเทพพทาห์ พระนามของพระองค์ถูกลบอาจแสดงให้เห็นถึงพระองค์ อาจจะเป็นไปได้ว่าพระองค์สิ้นพระชนม์ตั้งแต่วัยเยาว์ ซึ่งผู้ที่ขึ้นมาเป็นองค์รัชทายาทแทนคือฟาโรห์ทุตโมสที่สี่
โกรโตเน
โกรโตเน (Crotone) เป็นเมืองในแคว้นคาลาเบรีย ประเทศอิตาลี ริมอ่าวตารันโต ทะเลไอโอเนียน ก่อตั้งเมื่อประมาณ 710 ปีก่อนคริสต์ศักราช เริ่มแรกเป็นอาณานิคมที่ก่อตั้งขึ้นโดยพวกกรีก หรือชาวอะเคียน (Achaeans) ชาวกรีกโบราณเรียกเมืองนี้ว่า "โครตอน" Κρότων เริ่มใช้ชื่อโกโตรเนตั้งแต่ยุคกลาง จนถึงปี ค.ศ. 1928 จึงเปลี่ยนมาใช้ชื่อปัจจุบัน จากข้อมูลเดือนกรกฎาคม ค.ศ. 2007 มีประชากร 61,032 คน
วัดสระทะเล
วัดสระทะเลตั้งวัดเมื่อ พ.ศ. 2357 ตั้งอยู่ที่หมู่บ้านสระทะเล เดิมชื่อหนองทะเล เพราะอยู่ข้างหนองน้ำ ต่อมาหลวงพ่อเทศได้เดินทางมาที่หมู่บ้านและขอตั้งวัดด้านทิศใต้ของหนองน้ำ และทำหนองน้ำให้เป็นสระเนื้อที่ประมาณ 20 ไร่ จึงเปลี่ยนชื่อจากหนองทะเลเป็นสระทะเล และได้ตั้งชื่อวัดตามนั้น วัดได้รับพระราชทานวิสุงคามสีมา พ.ศ. 2432
ปูชนียวัตถุที่สำคัญ คือ หลวงพ่อดำ วัดสระทะเล ชาวบ้านได้เห็นพระพุทธรูปองค์ใหญ่ดำทะมึนกลางป่ารกชัฎอยู่สามองค์ ซึ่งปัจจุบันเหลืออยู่เพียงองค์เดียว ชาวบ้านเรียกว่า หลวงพ่อดำ ไม่มีใครทราบความเป็นมาของวัดสระทะเลที่กลายมาเป็นวัดร้าง จนกระทั่งเมื่อ พ.ศ. 2498 กำนันพูน แก้วคง ได้ชักชวนชาวบ้านนำสังกะสีมามุงคลุมองค์พระเอาไว้ ต่อมาเริ่มมีผู้มีจิตศรัทธาได้ร่วมกันสร้างอาคารครอบองค์พระ และช่วยกันต่อเติมโดยรอบองค์พระเพื่อเป็นอาคารอเนกประสงค์ใช้ในกิจกรรมทางพุทธศาสนา จากการสันนิษฐานของกรมศิลปากรว่า หลวงพ่อดำน่าจะสร้างในสมัยสุโขทัย มีอายุประมาณ 700 ปีเศษ
เทศบาลตำบลชุมแสง
ชุมแสง เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่บางส่วนของพื้นที่หมู่ 1, 5 ตำบลชุมแสง และบางส่วนของพื้นที่หมู่ 1–3, 6 ตำบลพลงตาเอี่ยม ในอำเภอวังจันทร์ จังหวัดระยอง เดิมมีฐานะเป็นสุขาภิบาลชุมแสงที่จัดตั้งขึ้นใน พ.ศ. 2530 และจัดตั้งเป็นเทศบาลตำบลใน พ.ศ. 2542 ใน พ.ศ. 2565 ในเขตเทศบาลมีประชากร 3,682 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอวังจันทร์ อยู่ห่างจากศาลากลางจังหวัดระยองประมาณ 57.8 กิโลเมตร อยู่ห่างจากกรุงเทพมหานครประมาณ 166 กิโลเมตร มีพื้นที่รับผิดชอบทั้งหมด 12.63 ตารางกิโลเมตร หรือคิดเป็นพื้นที่ 7,893.75 ไร่ มีถนนเชื่อมต่อกับอำเภอและจังหวัดอื่น ๆ ถนนสายหลัก ได้แก่ ทางหลวงแผ่นดินหมายเลข 344 (ถนนสายบ้านบึง–แกลง) และถนนสายบางบุตร–ชุมแสง และเป็นที่ตั้งของนิคมสหกรณ์ชะแวะ มีเนื้อที่ประมาณ 517.05 ตารางกิโลเมตร (323,157 ไร่) มีหน้าที่จัดที่ดินให้กับสมาชิกนิคมในรูปแบบนิคมสหกรณ์
Longosomatidae
Longosomatidae เป็นวงศ์ของโพลีคีทาที่อยู่ในอันดับ Spionida
แอร์อินเดียเอกซ์เพรส เที่ยวบินที่ 1344
เมื่อวันที่ 7 สิงหาคม พ.ศ. 2563 แอร์อินเดียเอกซ์เพรส เที่ยวบินที่ 1344 เที่ยวบินระหว่างประเทศที่เดินทางระหว่างดูไบ สหรัฐอาหรับเอมิเรตส์ กับ โคชิโคด ประเทศอินเดีย ได้ไถลออกนอกรันเวย์ของท่าอากาศยานนานาชาติกาลีกัต ภายหลังความพยายามลงจอดหลายครั้งภายใต้สภาพอากาศที่เลวร้าย ลมปีกไม่ปกติ เที่ยวบินนี้เป็นเที่ยวบินส่งกลับบุคคลสัญชาติอินเดียภายใต้การระบาดทั่วของโรคโควิด-19 ซึ่งเป็นส่วนหนึ่งของปฏิบัติการวันเทภารัต เครื่องบินหลังไถลออกนอกรันเวย์ได้ตกลงไปในหุบเขาที่สูง 9–10.5 เมตร (30–35 ฟุต) ส่งผลให้มีผู้โดยสารเสียชีวิต 19 ราย และนักบินทั้งสองนาย ในขณะที่พนักงานบริการบนเครื่องบินที่เหลือทั้งสี่คนและผู้โดยสาร 165 คนรอดชีวิต ในจำนวนนี้มีมากกว่า 100 รายที่ได้รับบาดเจ็บ
ผู้เคราะห์ร้าย
บนเที่ยวบินประกอบด้วยผู้โดยสารทั้งหมด 184 คน พนักงานบริการบนเครื่องสี่คน และกัปตันสองคน มีผู้เสียชีวิต 18 ราย (ผู้โดยสาร 16 ราย และนักบินทั้งสองราย) และบาดเจ็บมากกว่า 100 ราย
อานเต ปาเวลิช
อานเต ปาเวลิช (14 กรกฎาคม ค.ศ. 1889 – 28 ธันวาคม ค.ศ. 1959) เป็นนายพลชาวโครแอตและผู้นำเผด็จการทหารที่เป็นผู้ก่อตั้งและผู้นำขององค์กรพวกคลั่งชาติฟาสซิสต์ที่เป็นที่รู้จักกันคือ อูสตาซี ในปี ค.ศ. 1929 และได้เป็นผู้ปกครองแห่งรัฐเอกราชโครเอเชีย(Croatian: Nezavisna Država Hrvatska, NDH), รัฐหุ่นเชิดของนาซี-ฟาสซิสต์ที่ก่อตั้งขึ้นในยูโกสลาเวียโดยภายใต้อำนาจของนาซีเยอรมนีและฟาสซิสต์อิตาลี ตั้งแต่ปี ค.ศ. 1941 ถึง 1945 ปาเวลิชและเหล่าพวกอูสตาซีได้ประหัตรประหารชนกลุ่มน้อยเชื้อชาติและคู่แข่งทางการเมืองจำนวนมากในรัฐเอกราชโครเอเชียในช่วงสงคราม รวมทั้งชาวเซิร์บ ชาวยิว ชาวโรมานี และชาวโครแอตผู้ต่อต้านฟาสซิสต์
อ้างอิง
18891959
โจเซฟ สกูลิง
โจเซฟ ไอแซก สกูลิง (Joseph Isaac Schooling; 16 มิถุนายน ค.ศ. 1995 ) เป็นนักว่ายน้ำชาวสิงคโปร์ในท่าผีเสื้อ
ประวัติ
ในการแข่งขันซีเกมส์ 2011 เขาได้เหรียญทองจากประเภทผีเสื้อ 200 ม. ในปี ค.ศ. 2012 เขาเรียนว่ายน้ำในประเทศสหรัฐอเมริกา เขาจบการศึกษาจากมหาวิทยาลัยเท็กซัส
เขาเป็นนักว่ายน้ำคนแรกของประเทศสิงคโปร์ที่ได้รับเหรียญทองจากการแข่งขันกีฬาเครือจักรภพ
อาณานิคมไนจีเรีย
อาณานิคมและรัฐในอารักขาไนจีเรีย เป็นส่วนหนึ่งของจักรวรรดิบริติชในแอฟริกาตะวันตก ตั้งแต่กลางศตวรรษที่ 19จนถึงปี ค.ศ. 1960 เริ่มแรกนั้นได้ตราพระราชบัญญัติว่าด้วยการค้าทาส ค.ศ. 1807 เพื่อควบคุมดูแลการค้าทาส ซึ่งเป็นจุดเริ่มต้นในการจัดระเบียบการปกครอง ต่อมาในปี ค.ศ. 1861 ได้มีข้อตกลงสนธิสัญญาเลกอสเพื่อผนวกดินแดนอาณานิคมเลกอส และในปี ค.ศ. 1884 ก่อตั้งแม่น้ำออยล์ในอารักขา บริเตนได้มีอิทธิพลในดินแดนไนเจอร์มากขึ้นตลอดศตวรรษที่ 19 ซึ่งในช่วงเวลาดังกล่าวบริเตนยังไม่ได้เข้ามาปกครองดินแดนอย่างชัดเจนจนถึงปี ค.ศ. 1885 โดยชาติอาณานิคมในยุโรปยอมรับบริเตนในการปกครองพื้นที่จาก การประชุมเบอร์ลิน ในปี ค.ศ. 1885
ตั้งแต่ปี ค.ศ. 1886 ถึง ค.ศ. 1899 บริษัทรอยัลไนเจอร์เป็นผู้มีอำนาจเต็มในการปกครองดินแดนส่วนใหญ่ ภายใต้การดูแลของจอร์จ โกลด์ดี ค.ศ. 1900 ไนจีเรียเหนือในอารักขา และ ไนจีเรียใต้ในอารักขาได้ยกสถานะเป็นอาณานิคมในพระองค์ โดยมี เฟร์เดอริก ลูการ์ด เป็นผู้ว่าราชการอาณานิคม โดยรวมดินแดนในอารักขาเป็น อาณานิคมและรัฐในอารักขาไนจีเรีย แบ่งการปกครองเป็น 3 แคว้นใหญ่ หลังจากสงครามโลกครั้งที่ 2 ได้มีการจัดเลือกตั้งเป็นการทั่วไปเพื่อเพิ่มตัวแทนและรัฐบาลที่มาจากการเลือกตั้งโดยชาวไนจีเรีย ภายหลังจากที่สิ้นสุดการปกครองของสหราชอาณาจักร ในปี ค.ศ. 1960 ไนจีเรียได้รับเอกราชและกลายเป็น สหพันธรัฐไนจีเรีย
ชาลส์แห่งอังกฤษ
ชาลส์แห่งอังกฤษ (Charles of England) อาจหมายถึง
Yndolaciidae
Yndolaciidae เป็นวงศ์ของโพลีคีทาที่อยู่ในอันดับ Phyllodocida
สกุลในวงศ์นี้ ได้แก่:
วัดโคกมะเฟือง
วัดโคกมะเฟือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาใหม่ อำเภอตากใบ จังหวัดนราธิวาส
วัดโคกมะเฟืองตั้งวัดเมื่อ พ.ศ. 2417 ประวัติการสร้างวัดมีอยู่ 2 แบบ คือ มีนายไชย พรหมสกุลเป็นผู้ริเริ่มก่อสร้างวัดและได้นิมนต์พระวินัยธรรม (จุ้ย) จากวัดชลธาราสิงเหเป็นเจ้าอาวาส โดยพระวินัยธรรม (จุ้ย) เป็นผู้แกะสลักตลอดจนปั้นรูปประติมากรรม อีกประวัติระบุว่า พระครูโอภาษพุทธคุณ (พุด อินทโชโต) ซึ่งเป็นเจ้าอาวาสวัดชลธาราสิงเห เป็นผู้สร้าง วัดได้รับพระราชทานวิสุงคามสีมาเมื่อวันที่ 11 สิงหาคม พ.ศ. 2441 เขตวิสุงคามสีมากว้าง 17 เมตร ยาว 21.50 เมตร และได้ผูกพัทธสีมาเมื่อ พ.ศ. 2446
อาคารเสนาสนะที่สำคัญ ได้แก่ อุโบสถเครื่องก่อทรงโรง มีเฉลียงรอบกว้าง 9.50 เมตร ยาว 15 เมตร เครื่องบนมีช่อฟ้า ตัวลำยอง ใบระกา หางหงส์ซึ่งเป็นรูปหัวนาค หน้าบันด้านหน้าเป็นปูนปั้นเขียนสีรูปพระนารายณ์ทรงครุฑ หน้าบันด้านหลังเป็นภาพวิมาน พระอินทร์อยู่บนหลังช้างเอราวัณ ภายในประดิษฐานพระประธานเป็นพระพุทธรูปปูนปั้นลงรักปิดทองปางสมาธิ และมีพระพุทธรูปปูนปั้นปิดทองปางมารวิชัยขนาดเล็กประดิษฐานอยู่ด้านข้าง ด้านละ 1 องค์ เบื้องหลังพระพุทธรูปทั้ง 3 องค์ มีจิตรกรรมฝาผนังเป็นรูปซุ้มเรือนแก้วล้อมรอบด้วยต้นไม้ ด้านนอกอุโบสถมีใบเสมาเป็นปูนปั้น ขนาดยาว 59 เซนติเมตร กว้าง 35 เซนติเมตร หนา 3.5 เซนติเมตร กุฏิไม้มี 3 หลัง และหอระฆังอยู่ทางทิศตะวันตกของอุโบสถ เป็นอาคารไม้เสาคอนกรีต หลังคาจัตุรมุข ยอดมณฑปประดับตกแต่งด้วย ใบระกา หางหงส์ หน้าบันลายพรรณพฤกษาและเทพนม
เออีดับเบิลยู แบชแอทเดอะบิช
เออีดับเบิลยู แบชแอทเดอะบิช (AEW Bash at the Beach) เป็นรายการมวยปล้ำอาชีพประเภทซีรีส์ และรายการโทรทัศน์พิเศษ ที่ผลิตโดย ออลอีลิตเรสต์ลิง (AEW) โดยเริ่มจัดตั้งแต่ในวันที่ 15 มกราคม 2020 ในสนาม Watsco Center เมืองCoral Gables, Florida ในตอนของรายการ ออลอีลิตเรสต์ลิง: ไดนาไมท์ ช่องTNT
จินตนาการทางเพศ
จินตนาการทางเพศ(sexual fantasy) หรือ อีโรติกแฟนตาซี(erotic fantasy) เป็นมโนภาพหรือรูปแบบของความคิดที่เร้าอารมณ์ทางเพศของบุคคลและสามารถสร้างหรือเพิ่มความเร้าอารมณ์ทางเพศ จินตนาการทางเพศสามารถสร้างได้โดยวาดมโนภาพของบุคคลหรือความทรงจำ และอาจจะถูกกระตุ้นโดยอิสระหรือโดยการกระตุ้นจากภายนอก เช่น วรรณกรรมอีโรติก หรือ สื่อลามก วัตถุทางกายภาพ หรือแรงดึงดูดทางเพศให้กับบุคคลอื่นๆ อะไรก็ตามที่อาจจะก่อให้เกิดความเร้าอารมณ์ทางเพศก็อาจจะสร้างภาพจินตนาการทางเพศ และความเร้าอารมณ์ทางเพศก็อาจจะทำให้เกิดภาพจินตนาการได้เช่นกัน
วัดบางแก้ว (จังหวัดฉะเชิงเทรา)
วัดบางแก้วจัดตั้งขึ้นเป็นวัดเมื่อวันที่ 24 กรกฎาคม พ.ศ. 2534 โดยมีแม่ปริก ปั้นบำรุงสุข เป็นผู้ริเริ่มในการสร้างวัด ได้รับพระราชทานวิสุงคามสีมา เมื่อวันที่ 9 กันยายน พ.ศ. 2541 ทางด้านการศึกษา วัดบางแก้วได้มีการจัดกิจกรรมอบรมคุณธรรม จริยธรรม ให้เด็ก เยาวชน ประชาชนอย่างต่อเนื่องสม่ำเสมอ โดยมีการจัดโครงการบรรพชาสามเณรภาคฤดูร้อน และบวชศิลจาริณี เป็นประจำทุกปี วัดยังเป็นที่ตั้งของสำนักปฏิบัติธรรมประจำจังหวัด แห่งที่ 1 ประกาศตั้งเมื่อวันที่ 16 มกราคม พ.ศ. 2545 ภายในวัดมีอุโบสถ มีรูปปั้นพระสีวลี พระพุทธรูปปางลีลาตั้งอยู่ภายนอก
Avaaz.org
Avaaz.org เป็นองค์กรประชาสังคมระดับสากลซึ่งเปิดตัวเมื่อเดือนมกราคม 2550 สนับสนุนการดำเนินกิจกรรมในประเด็นเช่น โลกร้อน สิทธิมนุษยชน คอรัปชัน ความยากจน และความขัดแย้ง Avaaz.org ระบุเป้าหมายของตัวว่าเพื่อ "ปิดช่องว่างระหว่างโลกที่เราอยู่กับโลกที่คนส่วนใหญ่ในทุกที่ต้องการ" ("close the gap between the world we have and the world most people everywhere want") องค์กรดังกล่าวดำเนินงานใน 15 ภาษา และระบุว่ามีสมาชิกมากกว่า 14 ล้านคนใน 194 ประเทศ
ชื่อ Avaaz (เปอร์เซีย: آواز) มาจากคำว่า "เสียง" ในภาษาเปอร์เซีย (แปลว่า "เพลง" ก็ได้) และถูกยืมไปใช้ในภาษาฮินดี อุรดู เบงกอล ปัญจาบ มราฐี สินธี และภาษาตุรกี
ตั้งแต่เดือนเมษายน 2555 Avaaz เพิ่มความสามารถใหม่ ให้ผู้ใช้ที่ลงทะเบียนสามารถสร้างจดหมายล่ารายชื่อของตัวเองได้ทันที
สิงเทล
สิงเทล (Singtel) หรือ สิงคโปร์เทเลคอมมูนิเคชันส์ (Singapore Telecommunications) เป็นบริษัทด้านโทรคมนาคมของสิงคโปร์ มีฐานลูกค้ากว่า 400 ล้านราย ภายใต้บริษัทในเครือสิงเทลที่ดำเนินงานอยู่ใน 25 ประเทศ นี่เองทำให้สิงเทลเป็นผู้ใช้บริการเครือข่ายมือถือที่ใหญ่ที่สุดในสิงคโปร์ และเป็นบริษัทโทรคมนาคมที่ใหญ่ที่สุดในภูมิภาคเอเชียตะวันออกเฉียงใต้
Iphionidae
Iphionidae เป็นวงศ์ของโพลีคีทาที่อยู่ในอันดับ Phyllodocida
สิงเทล
สิงเทลยังเป็นบริษัทจดทะเบียนที่มีมูลค่าสูงที่สุดในตลาดหลักทรัพย์สิงคโปร์ โดยมีผู้ถือหุ้นใหญ่คือกลุ่มเทมาเส็กโฮลดิงส์ ซึ่งเป็นหน่วยด้านการลงทุนของรัฐบาลสิงคโปร์ โดยในสิงคโปร์นั้น สิงเทลครองส่วนแบ่งในตลาดโทรคมนาคมคู่สาย 82%, ตลาดมือถือ 47% และบรอดแบรนด์อินเทอร์เน็ต 43%
Iphionidae
สกุลในวงศ์นี้ ได้แก่:
วงศ์ปลาตะเพียน
วงศ์ปลาตะเพียน (ชื่อวิทยาศาสตร์: Cyprinidae, barb, carp, minnow, goldfish) โดยคำว่า Cyprinidae มาจากคำว่า kyprînos ในภาษากรีกโบราณ (κυπρῖνος แปลว่า "ปลาทอง") ประกอบด้วยปลาจำพวกปลาไน, ปลาตะเพียน, ปลาทอง และปลาซิว
ถือเป็นวงศ์ที่ใหญ่ที่สุดในปลาน้ำจืด ประกอบไปด้วยชนิด มากกว่า 2,000 ชนิดใน 200 สกุล แบ่งออกได้เป็นหลายวงศ์ย่อย โดยจัดอยู่ในอันดับ Cypriniformes
เป็นวงศ์ที่มีชนิดและจำนวนปลามากที่สุดในปลาน้ำจืดของไทย และมีความหลากหลายเป็นอันดับสามของโลก ปัจจุบันพบแล้วอย่างน้อย 204 ชนิด
ลักษณะ
ไม่มีฟันที่ริมฝีปาก แต่มีฟันซี่ใหญ่อยู่ในลำคอ เกล็ดเป็นแบบขอบเรียบและบาง ครีบเป็นก้านครีบอ่อน ครีบหางส่วนมากเป็นเว้าแฉกลึก ครีบท้องอยู่ค่อนมาทางตอนกลางของลำตัวด้านท้อง ซึ่งลักษณะสำคัญของปลาในวงศ์นี้ก็คือ
1. มีฟันเฉพาะที่ลำคอ เกิดจากกระดูกลำคอด้านล่างอันสุดท้าย มีอยู่ประมาณ 1-3 แถว และมีแผ่นกระดูกที่ฐานบนกระดูกลำคอ ช่วยในการบดย่อยอาหาร
2. มีเกล็ดแบบขอบเรียบบนลำตัว มีหัวไม่มีเกล็ดและไม่มีครีบไขมัน
3. ถุงลมแบ่งออกเป็น 2 ตอน ตอนแรกไม่ติดกับกระดูกสันหลัง ตอนหลังมีขนาดเล้กฝังอยู่แน่นกับกระดูกสันหลัง
ลำตัวมักแบนข้างหรือเป็นแบบปลาตะเพียนที่รู้จักดี แต่ก็มีบางชนิดที่ลำตัวค่อนข้างกลม เช่น ปลาเล็บมือนาง (Crossocheilus reticulatus) เป็นต้น ปลาที่มีขนาดใหญ่ที่สุดในวงศ์คือ ปลากระโห้ (Catlocarpio siamensis) ที่ยาวเต็มที่ได้เกือบ 3 เมตร อาศัยเฉพาะในน้ำจืด ส่วนมากเป็นปลากินพืช แต่ก็พบมีหลายชนิดกินเนื้อหรือแพลงก์ตอน ตัวผู้และตัวเมียมีลักษณะคล้ายกันมาก ยกเว้นบางชนิดสีและตุ่มข้างแก้มในตัวผู้ ต่างจากตัวเมีย แพร่พันธุ์ขยายพันธุ์โดยการวางไข่จำนวนมาก พบในแม่น้ำเขตร้อน เขตอบอุ่นและเขตหนาวเกือบทั่วโลก ยกเว้นขั้วโลก, ทวีปออสเตรเลีย และทวีปอเมริกาใต้
จัดเป็นวงศ์ปลาเศรษฐกิจที่มีความสำคัญมาก
พระนางทันกย็อง
หลังจากดำรงตำแหน่งได้เพียง 7 วันก็ถูกคณะรัฐประหารถอดออกจากตำแหน่งและถอดออกจากพระอิสริยยศรวมถึงเนรเทศออกจากพระราชวังเมื่อวันที่ 25 กันยายน พ.ศ. 2049 โดยอดีตพระมเหสีชินสิ้นพระชนม์ในรัชสมัยพระเจ้ามย็องจง รัชกาลที่ 13 เมื่อวันที่ 27 ธันวาคม พ.ศ. 2100 ขณะพระชนมายุได้ 70 พรรษา
กระทั่งถึงวันที่ 28 เดือน 3 ตามปีจันทรคติหรือตรงกับวันที่ 5 พฤษภาคม พ.ศ. 2382 เป็นปีที่ 15 ในรัชสมัยพระเจ้าย็องโจ พระราชาลำดับที่ 21 พระองค์ได้คืนพระอิสริยยศให้กับอดีตพระมเหสีชินให้เป็นพระนางทันกย็องดังเดิม
บ๊อบ ออร์ตัน ซีเนียร์
โรเบิร์ต เดล "บ๊อบ" ออร์ตัน (Robert Keith Orton) เกิดวันที่ 21 กรกฎาคม ค.ศ. 1929 ในนามสังเวียนมวยปล้ำชื่อว่า บ๊อบ ออร์ตัน ซีเนียร์ เป็นอดีตนักมวยปล้ำอาชีพชาวอเมริกัน มีลูกชายชื่อว่า บ๊อบ ออร์ตัน จูเนียร์ และมีหลานชายชื่อว่า แรนดี ออร์ตัน ปัจจุบันได้เสียชีวิตลงด้วยโรคหัวใจวาย เมื่อวันที่ 16 กรกฎาคม ค.ศ. 2006 ที่ ลาสเวกัส, รัฐเนวาดา
เวเบนเซนู
พระองค์ถูกกล่าวถึงพร้อมกับพระเชษฐาของ พระองค์นามว่า เนดเจม บนรูปปั้นของมินโมส ผู้ดูแลคนงานในคาร์นัค พระองค์สิ้นพระชนม์ในวัยเด็กและถูกฝังอยู่ในหลุมฝังศพของพระราชบิดาของพระองค์ใน เควี 35 พระศพของพระองค์ยังคงอยู่ที่นั่น และแสดงให้เห็นว่าพระองค์สิ้นพระชนม์เสียเมื่ออายุสิบปี
ลภัสรดา ช่วยเกื้อ
ลภัสรดา ช่วยเกื้อ (เกิด 19 สิงหาคม พ.ศ. 2524) ชื่อเล่น เข็ม เป็นนางแบบ นักแสดง พิธีกรชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ
ลภัสรดามีชื่อเมื่อเกิดว่า รุจิรา ช่วยเกื้อ เกิดเมื่อวันที่ 19 สิงหาคม พ.ศ. 2524 จบการศึกษาระดับมัธยมศึกษาที่โรงเรียนศรีวิชัยวิทยา จบการศึกษาจาก คณะบัญชี โรงเรียนอรรถวิทย์พณิชยการ บางนา และ ระดับปริญญาตรี คณะการตลาด มหาวิทยาลัยศรีปทุม
เริ่มเข้าประกวด ฟิวเจอร์ โมเดล ที่รังสิต ราวปลายปี 2540 แต่ตกรอบแรก ต่อมาประกวดมิสมอเตอร์โชว์ 1998 (ปี 2541) ได้รับรางวัลชนะเลิศมาครอง และได้รับการติดต่อจากอุ๊บ วิริยะ นักปั้นดาราวัยรุ่นชื่อดัง
เธอได้รับการติดต่อจากงานละคร ในขณะนั้นมยุรฉัตร เหมือนประสิทธิเวช กำลังหานางเอกใหม่ เข็มผ่านการเทสต์หน้ากล้อง ได้รับบท “ฝ้าย” สาวห้าว 1 ใน 3 ของนางเอก ทำให้เธอแจ้งเกิดในวงการ จนมีผลงานการแสดงกับช่อง 3 ต่อมาอีกหลายเรื่อง รวมถึงเรื่อง เธอยังรับงานเดินแบบ ถ่ายแบบแฟชั่นอีกด้วย รวมถึงเดินแบบกับยี่ห้อแบรนด์ดังระดับประเทศ อย่างไรก็ตาม รุจิราถือเป็นนางแบบรุ่นปัจจุบันที่มีส่วนสูงไม่มากนัก คือ สูง 172 ซม. ในยุคที่นางแบบหลายคนมีส่วนสูงแตะหลัก 180 ซม.
ผลงานละครเช่นเรื่อง บัวปริ่มน้ำ ,แหวนดอกไม้ ,สองปรารถนา และยังเคยเป็นพิธีกร รายการ ผู้หญิงถึงผู้หญิงสวย
ผลงานแสดงในยุคหลัง ๆ มักบทเป็นเป็นนางร้าย อย่างในปี 2560 รับเชิญในละคร เพลิงบุญ ในบท จิล ภรรยาของสุรทิน สามีจอมเจ้าชู้
พรรคไท (พ.ศ. 2539)
พรรคไท (THAI PARTY) ได้รับการจดทะเบียนเป็นพรรคการเมืองตามพระราชบัญญัติพรรคการเมือง พ.ศ. 2524 ในทะเบียนพรรคการเมืองเลขที่ 50/2539 เมื่อวันที่ 18 ตุลาคม พ.ศ. 2539 โดยมีสำนักงานใหญ่พรรคตั้งอยู่ ณ เลขที่ 67/171 ซอย 4 หมู่บ้าน ซ.อมรพันธ์ 9 แขวงลาดพร้าว เขตลาดพร้าว กรุงเทพมหานคร โดยมีนายธนบดินทร์ แสงสถาพร เป็นหัวหน้าพรรคคนแรก และมีนางพะเยีย ตรีสิน เป็นเลขาธิการพรรค โดยมีคำขวัญของพรรคว่า ปณิธาน มุ่งมั่น สร้างสรรค์ สมานสามัคคี
พรรคไทมีการเคลื่อนไหวทางการเมืองต่อมา โดยมีการเปลี่ยนแปลงในระดับบริหารหลายครั้ง โดยเฉพาะในปี พ.ศ. 2543 มีการเปลี่ยนแปลงราว 2 เดือนครั้ง เลยทีเดียว ซึ่งน่าจะเป็นผลจากการแย่งชิงอำนาจภายในพรรคระหว่าง นายธนบดินทร์ แสงสถาพร อดีตหัวหน้าพรรค กับนายสุวัฒน์ ยมจินดา หัวหน้าพรรคคนใหม่ โดยเป็นเรื่องใหญ่ถึงขั้นมีการฟ้องร้อง
ต่อมาในปี พ.ศ. 2546 ศาลรัฐธรรมนูญ ได้มีคำสั่งยุบพรรคไท เนื่องจากไม่ดำเนินการให้เป็นไปตามมาตรา 26 และมาตรา 62 แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541
ส.ส. ของพรรค
พรรคไทได้ร่วมกิจกรรมทางการเมืองโดยส่งสมาชิกลงสมัครรับเลือกตั้งในการเลือกตั้งทั่วไป วันที่ 17 พฤศจิกายน พ.ศ. 2539 และการเลือกตั้งทั่วไป วันที่ 6 มกราคม พ.ศ. 2544 ในการเลือกตั้งทั่วไป วันที่ 17 พฤศจิกายน พ.ศ. 2539 นั้น มีผู้สมัครในนามพรรคไทได้รับเลือกตั้งเป็นสมาชิกสภาผู้แทนราษฎรทั้งสิ้น 1 คน คือ นายสุชาติ ตันเจริญ ซึ่งลงสมัครรับเลือกตั้งในเขต 2 จังหวัดฉะเชิงเทรา ซึ่งต่อมาได้เข้าร่วมรัฐบาลกับรัฐบาลของนายชวน หลีกภัย ภายหลังการลาออกจากตำแหน่งนายกรัฐมนตรีของพลเอกชวลิต ยงใจยุทธ
สำหรับการเลือกตั้งทั่วไป วันที่ 6 มกราคม พ.ศ. 2544 นั้นพรรคไทได้ส่งสมาชิกลงรับสมัครรับเลือกตั้งทั้งสิ้นจำนวน 8 คน โดยแบ่งเป็นผู้สมัครในแบบแบ่งเขต 3 คน และแบบบัญชีรายชื่อ (Party List) 5 คนแต่ไม่มีผู้ใดได้รับการเลือกตั้งให้เป็นสมาชิกสภาผู้แทนราษฎรเลย อย่างไรก็ตาม ในการเลือกตั้งครั้งนี้บัญชีรายชื่อของพรรคไท (หมายเลข 19) ได้รับเลือกตั้งทั้งหมด 57,534 คะแนน ซึ่งคิดเป็นร้อยละ 0.20 ไม่ถึงเกณฑ์ขั้นต่ำร้อยละ 5 ที่กำหนดไว้ในรัฐธรรมนูญ ปี 2540 ทำให้พรรคไทไม่ได้รับการจัดสรรที่นั่งในสภาผู้แทนราษฎร
กลุดช์บอร์ก
กลุดช์บอร์ก (Kluczbork; Kreuzburg) เป็นเมืองทางตะวันตกเฉียงใต้ของประเทศโปแลนด์ มีประชากรทั้งหมด 25,910 คน และมีเนื้อที่ทั้งหมด 12.35 ตารางกิโลเมตร มีเมืองหลักคือ เทศมณฑลกลุดช์บอร์ก
Endomyzostomatidae
Endomyzostomatidae เป็นวงศ์ของโพลีคีทาที่อยู่ในอันดับ Myzostomida
ไมโครซอฟท์ มันนี่
ไมโครซอฟท์ มันนี่ (Microsoft Money) เป็นซอฟต์แวร์การบริหารการเงินส่วนบุคคลของไมโครซอฟท์ ช่วยให้ผู้ใช้ดูยอดคงเหลือในบัญชีเงินฝากธนาคาร ,การสร้างงบประมาณ และค่าใช้จ่ายในการติดตาม ,ในหมู่คุณสมบัติอื่น ๆ มันถูกออกแบบมาสำหรับคอมพิวเตอร์ที่ใช้ระบบปฏิบัติการ ไมโครซอฟท์ วินโดวส์
ไมโครซอฟท์ มันนี่ ไม่ได้รับการพัฒนาต่อ ตั้งแต่เริ่มเปิดตัวขึ้นในปี ค.ศ. 1991 จนยุติในปี ค.ศ. 2009 ,ไมโครซอฟท์ มันนี่ เป็นซอฟต์แวร์เชิงพาณิชย์ ต่อมาไมโครซอฟท์ได้ยุติการขายของซอฟต์แวร์ในวันที่ 30 มิถุนายน ค.ศ. 2009 และถอดออกจากการเข้าสู่บริการออนไลน์สำหรับการติดตั้งที่มีอยู่ในไมโครซอฟท์ มันนี่ ในเดือนมกราคม ค.ศ. 2011 ในปี ค.ศ. 2010 ไมโครซอฟท์ได้เปิดตัวรุ่นใหม่มาแทนที่เรียกว่า ไมโครซอฟท์ มันนี่ พลัส ซันเซ็ต ซึ่งจะช่วยให้ผู้ใช้สามารถเปิดและแก้ไขไฟล์ข้อมูลการเงินได้ แต่ไม่มีคุณสมบัติที่ออนไลน์ใด ๆ หรือซับพอร์ต สามารถใช้ได้ทั้งสองรุ่น ได้แก่ เดลลัก และ โฮม & บริสเนสส์
บิกีนีอะทอลล์
บิกีนีอะทอลล์ (Bikini Atoll) เป็นอะทอลล์ที่อยู่ในรายชื่อมรดกโลก ตั้งอยู่ในเขตไมโครนีเซียของมหาสมุทรแปซิฟิก เป็นส่วนหนึ่งของสาธารณรัฐหมู่เกาะมาร์แชลล์ ประกอบด้วยเกาะ 23 เกาะ ครอบคลุมพื้นที่ 229.4 ตร.ไมล์ (594.1 ตร.กม.) เคยมีการโยกย้ายประชากรออกจากเกาะหลายครั้งเนื่องจากการทดลองระเบิดปรมาณู
อเมเนโมเพต (พระราชโอรสในอเมนโฮเทปที่สอง)
อเมเนโมเพต เป็นเจ้าชายแห่งอียิปต์โบราณในช่วงราชวงศ์ที่สิบแปด อาจจะเป็นพระราชโอรสของฟาโรห์อเมนโฮเทปที่สอง
พระองค์เป็นที่รู้จักจากที่เรียกว่า ภาพสลัก C ที่พบในวิหารสฟิงซ์ของฟาโรห์อเมนโฮเทปที่สอง พระองค์ถูกระบุว่าเป็นพระราชบุตรของฟาโรห์ตามภาพสลัก เป็นไปได้ว่าเขาเป็นเจ้าชายอเมเนโมเพต ที่ปรากฎบนสลักของหมอหลวงนามว่าเซเนทรูอิอู
เทศมณฑลของอังกฤษ
เทศมณฑลของประเทศอังกฤษ เป็นการแบ่งพื้นที่เพื่อใช้ในวัตถุประสงค์ต่าง ๆ ได้แก่ การบริหาร ภูมิศาสตร์ วัฒนธรรม และการเมือง คำว่า "เทศมณฑล" ถูกจำกัดความในหลายลักษณะ บางแห่งใช้กำหนดในพื้นที่เดียวกัน และบางแห่งก็ใช้กำหนดพื้นที่ที่ต่างกันเล็กน้อย ประเภทของเทศมณฑลที่แตกต่างกันเหล่านี้ต่างมีชื่อเรียกที่เป็นทางการกว่า แต่ก็มักเรียกกันโดยทั่วไปว่า "เทศมณฑล" การจัดระเบียบโครงสร้างของเทศมณฑลมีการปฏิรูปเรื่อยมาจนถึงปัจจุบัน เทศมณฑลของประเทศอังกฤษสามารถเทียบได้กับจังหวัดของประเทศไทย
มณฑลในปัจจุบันมีรากฐานมาจากการแบ่งเขตการปกครองของระบบการปกครองในประวัติศาสตร์เช่นในสมัยแองโกล-แซ็กซอน คำว่ามณฑลที่ในภาษาอังกฤษใช้คำว่า “County” ซึ่งมาจากบริเวณเขตการปกครองของขุนนางระดับเคานท์ แต่ในอังกฤษตำแหน่ง “เคานท์” เท่ากับตำแหน่ง เอิร์ล ของแซ็กซอนโบราณ แต่ภรรยาของเอิร์ลยังคงมีตำแหน่งเป็น “เคานเทส”
ชื่อ, เขตแดน และลักษณะการบริหารของเขตการปกครองของมณฑลเปลี่ยนแปลงไปมากจากที่เป็นมาในอดีตกาล และการปฏิรูปเขตการปกครองต่างๆ ที่เกิดเริ่มตั้งแต่คริสต์ศตวรรษที่ 19 เป็นต้นมาทำให้ความหมายคำว่า “มณฑล” ที่ใช้กันในอังกฤษค่อนข้างจะสับสนและกำกวม ฉะนั้นคำว่า “มณฑลของอังกฤษ” โดยทั่วไปจึงมิได้หมายถึงหน่วยเขตการปกครองที่แจ่มแจ้งเช่นในความหมายอย่างเป็นทางการของคำว่า “มณฑล” ตามที่เข้าใจกัน เช่นในการใช้คำว่า “มณฑล” สำหรับกรณีอื่นๆ นอกไปจากการบริหารการปกครองส่วนท้องถิ่นเช่น มณฑลภูมิศาสตร์ (Ceremonial counties), มณฑลลงทะเบียน (Registration county), มณฑลในประวัติศาสตร์ (Historic counties) หรือมณฑลไปรษณีย์ (Postal counties) เป็นต้น
มณฑลในประวัติศาสตร์
มณฑลในประวัติศาสตร์หรือที่รู้จักกันในฐานะมณฑลโบราณ 39 มณฑล ระบบมณฑลเดิมเรียกว่า “ไชร์” ที่เริ่มใช้ครั้งแรกภายในราชอาณาจักรเวสเซ็กซ์ อาจจะประมาณคริสต์ศตวรรษที่ 7 และขยายไปทั่วประเทศกระหว่างคริสต์ศตวรรษที่ 9, 10 และ 11 ระบบ “ไชร์” จึงกลายเป็นระบบเขตการปกครองทางภูมิศาสตร์ที่เป็นพื้นฐานของโครงสร้างของระบบการปกครองของมณฑลตลอดมาในประวัติศาสตร์   ระบบ “ไชร์” เลิกใช้เป็นระบบการรายงานจำนวนประชากรในปี ค.ศ. 1841 มณฑลในประวัติศาสตร์เกือบทั้งหมดเป็นพื้นฐานของการจัดระบบรัฐบาลส่วนท้องถิ่นโดยมีการปฏิรูปจากเดิมไปบ้าง
มณฑลลงทะเบียน
มณฑลลงทะเบียนใช้ระหว่าง ค.ศ. 1851 ถึง ค.ศ. 1930 ในกรรายงานจำนวนประชากรระหว่าง ค.ศ. 1851 ถึง ค.ศ. 1911 มณฑลลงทะเบียนเกิดจากการรวมบริเวณอำเภอลงทะเบียนที่เล็กกว่าเข้าด้วยกัน เดิมมีรากฐานมาจากระบบเทศบาลเมือง (Municipal borough), เขตสังคมสงเคราะห์ของสหราชอาณาจักร (Poor Law Union) และต่อมาเขตสุขาภิบาลของอังกฤษและเวลส์ เขตมณฑลลงทะเบียนคาบเขตแดนประวัติศาสตร์ของมณฑลที่ทำให้เขตมณฑลลงทะเบียนแตกต่างจากมณฑลในประวัติศาสตร์
ค.ศ. 1889 ถึง ค.ศ. 1974
เมื่อมาถึงปลายคริสต์ศตวรรษ 19 ความจำเป็นที่จะต้องปฏิรูประบบรัฐบาลบริหารส่วนท้องถิ่นของมณฑลก็ยิ่งเพิ่มมากขึ้น ซึ่งเป็นผลให้เกิดการแต่งตั้งคณะกรรมาธิการเขตการปกครอง (Local Government (Boundaries) Act) ขึ้นในปี ค.ศ. 1887 เพื่อสำรวจเขตการปกครองของมณฑลในอังกฤษและเวลส์ทั้งหมด คณะกรรมาธิการยื่นร่างพระราชบัญญัติรัฐบาลส่วนท้องถิ่นต่อรัฐสภาในปีต่อมา
ผลของร่างพระราชบัญญัติก็ออกมาเป็นพระราชบัญญัติรัฐบาลส่วนท้องถิ่น ค.ศ. 1888 (Local Government Act 1888) ที่ก่อตั้งระบบเทศบาลมณฑล (County council) ผู้มาจากการเลือกตั้งในอังกฤษในปี ค.ศ. 1889 ที่มาแทนหน้าที่หลายหน้าที่ของระบบศาลปกครองสี่สมัย (Quarter Sessions) และหน้าที่อื่นที่ได้รับในปีต่อๆ มา นครลอนดอนก่อตั้งจากบางส่วนของมณฑลเค้นท์, มิดเดิลเซ็กซ์ เซอร์รีย์ มณฑลแบ่งเป็นสองประเภท: มณฑลบริหาร (Administrative county) (บริเวณที่บริหารโดยเทศบาลมณฑล) และหน่วยงานบริหารอิสระเทศบาลมณฑล (County council) ตามทฤษฎี “เทศบาลมณฑล” ของมณฑลเป็นระบบการบริหารที่เป็นหน่วยงานบริหารหน่วยเดียวเมื่อเทียบกับ “มณฑลบริหาร” ของมณฑลอื่นๆ ที่แบ่งเป็นหน่วยงานบริหารเป็นหลายหน่วย มณฑลที่เป็นระบบ “เทศบาลมณฑล” ก็ได้แก่เคมบริดจ์เชอร์, แฮมป์เชอร์, ลิงคอล์นเชอร์, นอร์ทแธมป์ตันเชอร์, ซัฟโฟล์ค, ซัสเซ็กซ์ และยอร์คเชอร์
“มณฑล” ใช้ในความหมายอื่นนอกไปจากการใช้สำหรับรัฐบาลส่วนท้องถิ่นด้วย เช่นระบบการแต่งตั้งลอร์ดเล็ฟเทนแนนท์ที่เปลี่ยนไปที่อาจจะหมายถึงระบบมณฑลบริหารหน่วยเดียวหรือระบบเทศบาลมณฑลที่เป็น “ภาคี” กัน โดยมีข้อยกเว้นของนครหลวงลอนดอนซึ่งเป็น “มณฑลอิสระ” (County corporate) ที่มีผู้บริหารมณฑลแทนพระองค์ของตนเอง ตามกฎหมายหลังปี ค.ศ. 1888 ความหมายโดยทั่วไปของคำว่า “มณฑล” ก็หมายถึงเขตการบริหารที่กล่าวนี้ แต่ความหมายอย่างไม่เป็นทางการใช้คำว่า “มณฑลทางภูมิศาสตร์” สำหรับเพื่อแสดงความแตกต่างจาก “มณฑลบริหาร” มณฑลเหล่านี้ปรากฏในแผนที่ของกรมแผนที่ (Ordnance Survey) ในเวลานั้นโดยใช้ทั้งสองชื่อและมีความหมายเช่นเดียวกับคำว่า “มณฑลผู้บริหารแทนพระองค์”
เขตการปกครองของมณฑลเปลี่ยงแปลงไปเรื่อยๆ ตลอดมาที่อาจจะเกิดจากการผนวกบริเวณปริมณฑลเข้ากับตัวเมืองเป็นต้น การเปลี่ยงแปลงครั้งใหญ่เกิดขึ้นในปี ค.ศ. 1931 เมื่อกลอสเตอร์เชอร์, วอริคเชอร์, และ วูสเตอร์เชอร์ ถูกปรับเปลี่ยนโดยพระราชบัญญัติการจัดเขตการปกครองของกลอสเตอร์เชอร์, วอริคเชอร์, และวูสเตอร์เชอร์ (Provisional Order Confirmation (Gloucestershire, Warwickshire and Worcestershire)) ที่โยกย้ายท้องถิ่น/ตำบล (parish) 26 ท้องถิ่นระหว่าง 3 มณฑลนั้นเพื่อจะกำจัดมณฑลที่มีเขตการปกครองแตกแยก (List of county exclaves in England and Wales) ในอังกฤษและเวลส์
คณะกรรมาธิการจัดเขตแดนของรัฐบาลท้องถิ่น (Local Government Boundary Commission) ได้รับการก่อตั้งในปี ค.ศ. 1945 โดยมีอำนาจในการรวม, ก่อตั้งใหม่, หรือแบ่งแยกมณฑลบริหารและเทศบาลมณฑลที่มีอยู่ในขณะนั้นทั้งหมด ถ้าข้อเสนอของคณะกรรมาธิการได้รับการอนุมัติแผนที่เขตการปกครองระดับมณฑลของอังกฤษก็ต้องวาดใหม่ทั้งหมด แต่โครงการการตรวจสอบเขตการปกครองระดับมณฑลโดยคณะกรรมาธิการมาถูกละทิ้งหลังจากการเลือกตั้งทั่วไปในสหราชอาณาจักรอังกฤษในปี ค.ศ. 1950
ในปี ค.ศ. 1957 ก็มีการก่อตั้งราชกรรมาธิการเกี่ยวกับรัฐบาลท้องถิ่นของนครลอนดอนและปริมณฑล (Royal Commission on Local Government in Greater London) และคณะกรรมาธิการเกี่ยวกับรัฐบาลท้องถิ่นของอังกฤษ (Local Government Commission for England) ในปี ค.ศ. 1958 เพื่อเสนอโครงสร้างใหม่ของรัฐบาลส่วนท้องถิ่น ผลงานสำคัญของงานของกรรมาธิการในปี ค.ศ. 1965 คือ: นครลอนดอนเดิมถูกยุบและแทนที่ด้วย “เขตบริหาร” ของนครลอนดอนและปริมณฑล ที่รวมทั้งส่วนที่เหลือของมิดเดิลเซ็กซ์, บางส่วนของเซอร์รีย์, เค้นท์, เอสเซ็กซ์และฮาร์ทฟอร์ดเชอร์; ฮันติงดันเชอร์ถูกรวมกับโซคแห่งปีเตอร์เบรอเป็นฮาร์ทฟอร์ดเชอร์และปีเตอร์เบรอ; และมณฑลบริหารเคมบริดจ์เชอร์เดิมถูกรวมกับไอล์ออฟอีลีเป็น เคมบริดจ์เชอร์และไอล์ออฟอีลี
บาตูตุต
บาตูตุต (Batutut) หรือ คนป่า (Người Rừng; Forest Man) เป็นชื่อเรียกสิ่งมีชีวิตลึกลับชนิดหนึ่ง ที่พบในประเทศเวียดนาม มีลักษณะคล้ายกับมนุษย์ แต่มีขนดกปกคลุมทั้งลำตัว ไม่มีหาง คล้ายกับเอปหรือลิงใหญ่ เหมือนกับกรณีบิ๊กฟุต หรือแซสแควตช์ ที่พบในอเมริกาเหนือ, โอรังเป็นเดะก์ ที่พบในอินโดนีเซีย หรือยาวี ที่ออสเตรเลีย
บาตูตุตเริ่มเป็นที่รู้จักของโลกตะวันตกจากทหารผ่านศึกชาวอเมริกัน ที่รบในสงครามเวียดนามที่กินระยะเวลายาวนานกว่า 21 ปี และยุติลงเมื่อกว่า 40 ปีที่แล้ว โดยบอกว่า เป็นสัตว์ที่คล้ายกับมนุษย์ อาศัยอยู่ตามภูเขาสูง และจะทำร้ายผู้ที่พบเห็นด้วยการทุ่มหินเข้าใส่ จึงเรียกชื่อมันว่า "วานรหิน" (Rock Ape)
เรื่องราวของบาตูตุตเป็นที่เล่าขานกันรุ่นต่อรุ่นของชาวพื้นเมืองเวียดนาม โดยเล่าว่า หากถูกมันจับไปแล้ว จะถูกกินเป็นอาหาร บาตูตุตมีความสูงราว 5–7 ฟุต ซึ่งนับว่าเตี้ยกว่าบิ๊กฟุตมาก แต่มีลักษณะที่เหมือนกัน คือ มีขนดกปกคลุมทั้งลำตัวสีน้ำตาลเข้มเหมือนสีดิน แขนยาวเกินหัวเข่า ลำตัวเต็มไปด้วยกล้ามเนื้อ แต่รูปร่างไม่อ้วน ไม่ลงพุง
มีรายงานการพบเห็นบาตูตุตทั่วทั้งเวียดนาม ทั้งนี้มีการศึกษาในทางวิชาการอย่างจริงจัง โดยเจิ่น ห่ง เหวียต นักวิชาการชาวเวียดนาม ตั้งแต่ปี ค.ศ. 1977 โดยทางรัฐบาลเวียดนามออกทุนให้ เจิ่น ห่ง เหวียต เชื่อว่าพื้นที่ที่น่าจะพบบาตูตุตมากที่สุด คือ บริเวณป่าดิบทึบในตอนกลางของเวียดนามที่ติดกับชายแดนลาว แถบอุทยานแห่งชาติฟ็องญา-แก๋บ่าง โดยเฉพาะบนที่ราบสูง ซึ่งป่าบริเวณนี้ในรอบ 20 กว่าปีที่ผ่านมา ได้ค้นพบสัตว์เลี้ยงลูกด้วยนมขนาดใหญ่ที่ไม่เป็นที่รู้จักของโลกมาแล้วหลายชนิด เช่น ซาวลา จึงเชื่อว่าอาจเป็นไปได้ว่าเป็นที่ที่อยู่อาศัยของบาตูตุต อีกทั้งในปี ค.ศ. 1982 รัฐบาลเวียดนามยังได้กำหนดให้เขตป่าบริเวณตอนกลางของประเทศพื้นที่กว่า 100 ตารางไมล์ เป็นเขตสงวนบาตูตุตด้วย
ผู้ที่เคยเห็นพบบาตูตุต รวมทั้งผู้ที่รู้เรื่องของมัน ต่างบอกกล่าวว่า มันส่งเสียงร้องว่า "วู้ ๆ ๆ ๆ ๆ" ด้วยเสียงสั้น ๆ เหมือนการสื่อสารกัน นอกจากนี้แล้วยังมีผู้อ้างว่าเคยพบเห็นบาตูตุต 2 ตัว ส่งเสียงเหมือนพูดคุยกันด้วย ซึ่งไม่ใช่ภาษามนุษย์ รวมถึงมีพยาน 3 คน พบเห็นบาตูตุตในระยะใกล้ที่วิ่งสวนผ่านพวกเขาไปด้วย โดยบอกว่า มันวิ่งด้วยความเร็วที่ไม่อาจตามทันได้ และบางคนก็พบเห็นรอยเท้าคล้ายมนุษย์ แต่มีขนาดใหญ่กว่าในถ้ำ สร้างความกลัวให้แก่เขามาก เชื่อว่าเป็นรอยเท้าของบาตูตุต
เนดเจม
เนดเจม เป็นเจ้าชายแห่งอียิปต์โบราณของราชวงศ์ที่สิบแปด พระองค์เป็นพระราชโอรสของฟาโรห์อเมนโฮเทปที่สอง
พระองค์เป็นที่รู้จักจากแหล่งเดียวคือพระองค์ปรากฎภาพสลักร่วมกับพระอนุชานามว่า เวเบนเซนู บนรูปปั้นของมินโมส ผู้ดูแลของคนงานในคาร์นัค
ศาลเจ้าซูมิโยชิ
ซูมิโยชิไทชะ (住吉大社) รู้จักในชื่อ ศาลเจ้าซูมิโยชิ ศาลเจ้าชินโตที่ตั้งอยู่ในเขตซูมิโยชิ นครโอซากะ จังหวัดโอซากะ ประเทศญี่ปุ่น เป็นศาลเจ้าที่สำคัญที่สุดในบรรดาศาลเจ้าซูมิโยชิทั้งหมดในประเทศญี่ปุ่น ก่อสร้างขึ้นเมื่อ ค.ศ. 211
ตายโหง (ภาพยนตร์)
ตายโหง เป็นภาพยนตร์ไทยแนวสยองขวัญ มีกำหนดเข้าฉายวันพฤหัสบดีที่ 28 มกราคม พ.ศ. 2553 จัดทำโดยพระนครฟิลม์ กำกับโดย พจน์ อานนท์, ธัญญ์วาริน สุขพิสิษฐ์, มานุสส วรสิงห์ และ ชาติชาย เกษนัส ซึ่งเป็นภาพยนตร์ที่นำข่าวหน้าหนึ่งที่เกี่ยวกับผีและความตาย 4 เรื่องมาทำเป็นภาพยนตร์ ประกอบด้วย ข่าวฆ่ากันตายในม่านรูด, ข่าวฆ่ายัดศพลงแท็งก์น้ำ, ข่าวผีโผล่ในคุกกองปราบ และข่าวอัคคีภัยในซานติก้าผับ
พจน์ อานนท์ ได้กล่าวเกี่ยวกับความประสงค์ในการสร้างภาพยนตร์เรื่องนี้ว่า สร้างขึ้นมาเพื่อเตือนเป็นอุทาหรณ์ว่าชีวิตมีค่า ไม่ควรมาตายอย่างผิดธรรมชาติ (ตายโหง) และอย่าประมาทในการใช้ชีวิต และได้วางคติพจน์ว่า "ทุกชีวิตถูกลิขิตให้...ตายโหง" ภาพยนตร์ทำรายได้ 31 ล้านบาท
เนื้อเรื่อง
ลักษณะเนื่อเรื่องของภาพยนตร์เรื่องนี้ ได้นำเอาข่าวหน้าหนึ่งที่เกี่ยวข้องกับเรื่องผีมาทำเป็นเนื้อเรื่อง และแบ่งออกเป็น 4 ตอน โดยมีตัวละครดำเนินบทบาทให้เนื้อเรื่องเชี่ยมโยงกัน โดยมีเนื้อเรื่องดังนี้
ท่ามกลางคืนหนึ่งของผับแห่งหนึ่งชื่อ SANTAKA ได้มีผู้คนเข้ามาและออกไปอย่างมากมาย ในขณะที่ ดาว (ผีขนุน) ได้หลอก(หลอน)ล่อผู้ชายให้มาพูดเคยเพื่อขโมยของมีค่าออกไป และหนึ่งในนั้น อาร์ม ก็เป็นหนึ่งในผู้ถูกขโมยของนั้นด้วย แต่เขาไม่รู้ตัว และเดินเข้าไปในผับเพื่อไปฉลองส่งท้ายปีกับ แป้ง ซึ่งเป็นแฟนสาวของเขา ต่อจากนี้ เนื้อเรื่อง จะเริ่มในตอน "ซานติฆ่า"
ตอนที่ 1 ซานติฆ่า
ในการฉลองส่งท้ายปีที่ผับ SANTAKA นั้น เต็มไปด้วยความสนุกสนาน และมีการจุดพลุเพื่อเตรียมฉลองในงานส่งท้ายปี แต่ด้วยความประมาทของพนักงานในการเล่นไฟ จึงทำให้เกิดโศกนาฏกรรม นั่นก็คือ อัคคีภัย ทำให้ทุกคนหนีตายกันไป แต่ก็ต้องสังเวยชีวิตในกองไฟที่เผาสิ่งต่าง ๆ ไปกันจนหมดสิ้น
ในตอนนั้น อาร์มได้ไปพักที่ห้องพักแห่งหนึ่ง และเจอผีระหว่างอาบน้ำ แต่ปรากฏว่า เขาได้ฝันไป และดูข่าวก็พบว่า แป้งเสียชีวิตลงด้วยการถูกไฟคลอกตายที่ผับ อาร์มยังไม่เชื่อว่าแป้งเสียชีวิต จึงเกิดบันดาลโทสะ โวยวายที่งานศพของแป้งว่าเอาศพมาผิด ต่อมาแป้งก็โทรมาในอาการสำลักควัน เขาจึงกลับมาที่โรงแรม และพบว่า แป้งเป็นวิญญาณไปแล้ว และแสดงอาการถูกไฟเผาและหายไป ทำให้อาร์มเสียใจมาก และยิงตัวตาย
แต่ที่จริงแล้ว อาร์มก็ถูกไฟคลอกตายในตอนนั้น โดยที่มีแป้งกอดศพอาร์มด้วยความเสียใจและร้องไห้จนถูกไฟคลอกตายในที่สุด เมื่อทั้งรู้ตัวว่าตายแล้ว วิญญาณของทั้งสองก็ได้เจอกันอีกครั้งและแสดงความรักที่ความตายมิอาจพรากจากกันได้
ตอนที่ 2 คุกกองปราบ
ที่คุกแห่งหนึ่ง ก้อง ถูกจับด้วยข้อหาค้ามียาเสพติดไว้ในครอบครองและถูกจำคุก ก่อนหน้านี้ ได้มีคนตายในคุกมาแล้ว และก้อง ผู้โชคร้ายก็ได้เข้าไปอยู่ในคุกนั้น อย่างไรก็ตาม ก็มีเพื่อนมาเยี่ยม และได้พูดคุยกันบ้าง
สุดท้าย ก้องตัดสินใจ ฆ่าตัวตายด้วยการแขวนคอในคุก และเสียชีวิตในที่สุด (สุดท้าย กล้องวงจรปิดคุณภาพต่ำของกองปราบเกิดการขัดข้อง เนื่องจากการคอร์รัปชั่นของตำรวจ และก้องก็ถูกแขวนคอตายอย่างปริศนาในคุก)
ตอนที่ 3 ศพแท็งก์น้ำ
ปู ชายหนุ่มหูหนวกและเป็นใบ้ (และฉลาดน้อยมากๆจนน่ากลัว) ผู้ส่งยาให้กับลูกค้า ได้กลับมาที่หอพักแห่งหนึ่ง โดยที่หอนี้ มีนวล สาวโรงงานอาศัยอยู่ที่หอนี้ด้วย ที่ห้องของปู เขาเก็บซ่อนยาไว้ยังบริเวณต่าง ๆ โดยที่ไม่มีใครรู้หรือไม่มีใครเห็น ในตอนนั้น ก็มีจ๊อยส์ มาขอซื้อยาจากปู แต่เนื่องจากไม่มีเงิน ทำให้ยอมเอารองเท้าให้และนอนค้างคืนกับปู
เมื่อปูเผลอ ด้วยอาการขาดยาของจ๊อยส์ ทำให้ไปหายามาเสพ เมื่อปูเข้ามาพบ จึงทำการบีบคอจ๊อยส์จนเสียชีวิตคาที่ ด้วยอาการกลัวของปู จึงนำศพไปซ่อนในแท็งก์น้ำ จึงทำให้จ๊อยส์ที่เสียชีวิตไป ได้หลอกหลอนปูในเวลาต่อมา เมื่อศพเริ่มเน่า ทำให้ผู้อาศัยอยู่ในหอ เริ่มมีอาการสะอิดสะเอียนกับน้ำ เพราะน้ำที่แช่ศพเริ่มเน่า จนบางคนอยู่ไม่ได้ และต้องย้ายออก
ผีจ๊อยส์ ยังคงหลอกหลอนปูอย่างต่อเนื่อง และคนที่อาศัยอยู่ในหอ เริ่มทนใช้น้ำแช่ศพไม่ไหว จน นวล เจ้าของหอและเพื่อน ๆ ต้องขึ้นไปดูว่ามีอะไรผิดปกติที่แท็งก์น้ำ ขณะนั้นปูก็ได้ขึ้นไปด้วย เมื่อนวลไปเปิดแท็งก์น้ำก็พบศพ ปูจึงพยายามผลักนวลลงแท็งก์และกดน้ำเพื่อหวังฆ่า แต่ผีจ๊อยส์จับปูลงน้ำ ส่วนนวลรอดมาได้จึงรีบออกมา และปูถูกผีฆ่าตายด้วยการถูกจับอยู่ใต้น้ำ ในที่สุด ก็มีรถมารับศพทั้งสองออกไป โดยที่นวลรู้สึกสะเทือนใจกับเรื่องที่เกิดขึ้นทั้งหมด และเพื่อนชายของนวลได้เข้าไปปลอบด้วย
ตอนที่ 4 ขึ้นครู (ฆ่ากันตายในม่านรูด)
ดาวได้มาทำการขายบริการโดยการรอผู้ชายมารับไปนอนด้วยกัน และก็พบกับ ถั่ว และ ดำ มาขอรับตัวไป แต่ก็มีการต่อรองราคา และตกลงกันที่ 350 บาท และขับไปยังโรงแรมม่านรูดลึกลับแห่งหนึ่ง โดยมีป้าลึกลับคนหนึ่งอาศัยอยู่พร้อมกับแมวดำ และได้จัดห้องไว้ให้ทั้งสามพักกัน ระหว่างนั้นก็มีการตกลงว่าใครจะอาบน้ำก่อนหลังอย่างไร ขณะนั้น ถั่วได้ออกมาหาป้า และตกใจว่าป้าคนนั้นฆ่าแมวตาย และป้าได้เล่าเรื่องฆ่ากันตายในม่านรูดให้ฟัง และถั่วก็ได้ทราบว่า ห้องที่อยู่ มีศพอยู่ใต้เตียง
ด้วยความกลัวของถั่ว ทำให้ถั่วไปบอกทั้งสองว่าใต้เตียงมีศพ และทันใดนั้น ศพเด้งออกจากเตียงและก็ล้มลง ดำจึงเปิดดูพบว่าเป็นศพตัวเอง นั่นหมายความว่า ดำตายไปแล้ว ทำให้ดาวกลัว และพยายามหนีไปในตู้เสื้อผ้า และก็พบศพของนายถั่วซึ่งอยู่ในตู้เสื้อผ้า ดาวตกใจมาก และดาวก็รู้ว่า นายดำมีอาการเบี่ยงเบนทางเพศ และพยายามปล้ำกับนายถั่ว จนถั่วใช้มีดฆ่าปาดคอดำตาย และป้าลึกลับคนนั้น มาฆ่าถั่วด้วยความโรคจิต และซ่อนศพนายดำไว้ไต้เตียง และเอามีดให้ถั่วถือ ก่อนที่ถั่วตาย ก็ได้แทงที่ข้างหลังป้า และมาตายที่หน้าห้อง
เมื่อดาวรู้ความจริงทั้งหมด จึงรีบออกไปโรงแรมทันที โดยการนั่งรถจักรยานยนต์ (เนื่องจากวิ่งหาโอ่งลงไม่เจอ) แต่ไม่มีกุญแจ และรีบวิ่งออกไป เพราะกลัวว่าผีจะมาหลอกอีก และได้ซ้อนท้ายที่รถของนวลกับแฟนหนุ่ม และบอกให้รีบขับออกไป แต่ในที่สุด ทั้งสามถูกรถบรรทุกที่ขับเข้ามาด้วยความเร็วสูงชนเข้าอย่างจังและเสียชีวิตคาที่
ทัศนัย บูรณุปกรณ์
ทัศนัย บูรณุปกรณ์ หรือชื่อเล่นว่า ไก่ อดีตนายกเทศมนตรีนครเชียงใหม่ หลานของนายบุญเลิศ บูรณุปกรณ์
ประวัติ
ทัศนัย บูรณุปกรณ์ เกิดเมื่อวันที่ 1 ตุลาคม พ.ศ. 2517 เป็นบุตรของนายพรทัศน์ บูรณุปกรณ์ และนางผ่องศรี บูรณุปกรณ์ สำเร็จการศึกษาระดับชั้นประถมศึกษาและมัธยมศึกษาจากโรงเรียนมงฟอร์ตวิทยาลัย ระดับปริญญาตรี บริหารธุรกิจบัณฑิต มหาวิทยาลัยเชียงใหม่ และระดับปริญญาโท เศรษฐศาสตร์การเงิน มหาวิทยาลัยเบอร์มิงแฮม สหราชอาณาจักร และปริญญาโท สาขาปรัชญา การเมืองและเศรษฐศาสตร์ มหาวิทยาลัยออกซฟอร์ด
ทัศนัย บูรณุปกรณ์ สมรสกับนภัส จิวะกิดาการ หรือ ฝน Teen Voice GIRL อดีตนักร้องสังกัดจีเอ็มเอ็ม แกรมมี่ เมื่อวันที่ 17 มกราคม พ.ศ. 2558
งานการเมือง
ปี พ.ศ. 2543 นายทัศนัยได้สู่วงการการเมือง ด้วยการลงสมัครรับเลือกตั้งสมาชิกสภาผู้แทนราษฎร สังกัดพรรคกิจสังคม ประเภทแบ่งเขต จังหวัดเชียงใหม่ เขตเลือกตั้งที่ 1 แข่งขันกับปกรณ์ บูรณุปกรณ์ จากพรรคไทยรักไทย และสุรพงษ์ โตวิจักษณ์ชัยกุล จากพรรคประชาธิปัตย์ แต่ไม่ได้รับเลือกตั้ง ต่อมา ลงสมัครรับเลือกตั้งสมาชิกสภาเทศบาลนครเชียงใหม่ สังกัด กลุ่มเชียงใหม่คุณธรรม กระทั่งบุญเลิศ บูรณุปกรณ์ ผู้เป็นอาได้เป็นนายกองค์การบริหารส่วนจังหวัดเชียงใหม่ นายทัศนัยจึงได้ดำรงตำแหน่งเป็นรองนายกองค์การบริหารส่วนจังหวัดเชียงใหม่ ทั้งนี้ ในขณะที่นายบุญเลิศ ไม่อาจปฏิบัติหน้าที่ได้จากคดีความทางการเมือง นายทัศนัย ก็ได้รักษาราชการแทนนายบุญเลิศ
สมัยที่ 1
หลังจากที่ ร้อยเอกหญิง ดร.เดือนเต็มดวง ณ เชียงใหม่ ได้ลาออกจากตำแหน่งนายกเทศมนตรีนครเชียงใหม่เมื่อวันที่ 24 มิถุนายน พ.ศ. 2552 ทำให้ต้องมีการเลือกตั้งนายกเทศมนตรีฯคนใหม่ ในวันที่ 4 ตุลาคม พ.ศ. 2552 นายทัศนัยได้ลงสมัครรับเลือกตั้ง โดยได้รับการสนับสนุนจากกลุ่มรักเชียงใหม่ 51 พรรคเพื่อไทย และกลุ่มคนที่ชื่นชอบทักษิณ ชินวัตร โดยนายทัศนัย ได้รับเลือกมาเป็นอันดับหนึ่งด้วยคะแนนทั้งสิ้น 24,384 คะแนน ห่างจากลำดับที่สองเกือบเท่าตัว โดย กกต.กลาง ได้ประกาศรับรองผลการเลือกตั้ง ในวันที่ 29 ตุลาคม พ.ศ. 2552
ต่อมา 6 กันยายน พ.ศ. 2556 ทัศนัยได้แถลงข่าวลาออกจากตำแหน่ง ก่อนที่จะหมดวาระเพียงไม่ถึงเดือน เนื่องจากเขาจะเข้าอุปสมบทให้แก่อา คือนายปกรณ์ บูรณุปกรณ์ ที่เสียชีวิตเมื่อวันที่ 1 กันยายน
สมัยที่ 2
ต่อมามีการเลือกตั้งนายกเทศมนตรีนครเชียงใหม่ ในวันที่ 3 พฤศจิกายน พ.ศ. 2556 ผลปรากฏว่านายทัศนัย ได้รับเลือกตั้งเป็นนายกเทศมนตรีนครเชียงใหม่ อีกสมัยหนึ่ง และดำรงตำแหน่งจนถึงวันที่ 31 มกราคม พ.ศ. 2564 จึงพ้นจากตำแหน่งเนื่องจากมีประกาศให้จัดการเลือกตั้งทั่วประเทศ โดยนายทัศนัย บูรณุปกรณ์ ได้ประกาศวางมือทางการเมืองหลังจากการดำรงตำแหน่งสมัยที่ 2 นี้เอง